The Dancer Upstairs

Pasos de baile (origine en angla The Dancer Upstairs), konata ankaŭ kiel Sendero de sangre,​ estas hispan-usona prikrima kaj trilera filmo de 2002 produktorita kaj reĝisorita de John Malkovich (debute kiel reĝisoro), kaj protagonistigita de Javier Bardem, Juan Diego Botto kaj Laura Morante. La filmo estas adaptaĵo de la samnoma libro The Dancer Upstairs de Nicholas Shakespeare, kiu verkis ankaŭ la scenaron.​ La intrigo estas bazita sur la geril-terorista perua organizo Luma Vojo.

Intrigo

La leŭtenanto Agustín Rejas (Javier Bardem), policano de sennoma latinamerika ĉefurbo devas esplori serion de perfortaĵoj, dekomence okazintaj en malproksimaj vilaĝoj, sed nun eĉ ene aŭ proksime de la ĉefurbo. Ĉiuj havas du komunajn trajtojn: iras kontraŭ politikistoj, kaj estas asociaj kun mistera roluloa nomita Prezidanto Ezequiel, kiu ŝajna klopodas por elfosado de korupta kaj malefika registaro.

Rejas estas edzo de kuraĝa kaj enmemigita virino, sed sentas sin iom post iom altirita de Yolanda (Laura Morante), dancistino kaj instruistino pri baleto de sia adoleska filino. Ambaŭ estas kune atingitaj paron da fojoj de la atakoj de Ezequiel. Rejas pasigas tempon kun Yolanda por mildigi la estreson de la esplorado. La altirado estas reciproka.

Kiam la sekvantoj de Ezequiel murdas du gravajn registarajn funkciulojn en la ĉefurbo, oni deklaras la militan juron kaj la militistoj elprenas la iniciaton en la esplorado. Rejas komprenas, ke li devas trovi kaj aresti Ezequiel; male la registaro dependos pli kaj pli de la militistoj kaj abundos fitraktadoj fare de militista registaro. Lia obstina esplorado rezultas en malkovro de ŝlosila indiko por trovi Ezequiel, sed tiu kondukas lin laŭ vojo kiu eĉ se sukcesos endanĝerigos siajn personajn kaj profesiajn rilatojn. 

Geaktoraro kaj roluloj
 Javier Bardem kiel detektivo Agustín Rejas.
 Juan Diego Botto kiel Sucre.
 Laura Morante kiel Yolanda (Maritza Garrido-Lecca).
 Elvira Mínguez kiel Llosa.
 Wolframio Sinué kiel Santiago.
 Abel Folk kiel presidente Ezequiel (Abimael Guzmán).
 Alexandra Lencastre kiel Sylvina Rejas.
 Oliver Cotton kiel Merino.
 Luís Miguel Cintra kiel Calderón.
 Natalia Dicenta kiel Marina.
 John Malkovich (eksterliste) kiel Abimael Guzmán.

Eksteraj ligiloj
 en imdb

Kategorio:Filmoj aperintaj en 2002
Kategorio:Trileraj filmoj
Kategorio:Politikaj filmoj
Kategorio:Usonaj dramaj filmoj
Kategorio:Hispanaj filmoj
Kategorio:Historiaj filmoj
Kategorio:Historio de Peruo
Kategorio:Komunismaj partioj